'60 



U krilu društva postoji i „Biološka centrala" sa sekcijama za ento- 

 mologiju, bakologiju, ihtiologiju i ornitologiju. Dužnost upravitelja ovih 

 sekcija jest, da izvješćuju glavnu godišnju skupštinu društva o čitavom 

 radu sekcija kojima stoje na čelu, a upravnom odboru predstoji zadaća, 

 da permanentno prati i potiče razvoj ovih instituta. 



Sadanji upravni odbor društvu nalazi, da momentano uredjenje spo- 

 menutih sekcija „Biološke centrale" Hrv. prirodoslovnog društva nije naj- 

 podesnije za njihov razvitak i napredak, pa si je preduzeo za zadaću, da 

 poradi oko preuredjenja njihova. Zopočeti rad u ovom smjeru nastaviti 

 će se tijekom ove godine. 



Kr. sveuč. profesor i ravnatelj hrv.zem. zool. muzeja dr. August 

 Langhoffer poslao nafn je u svibnju prošle godine „Poziv na sudjelovanje 

 u spomen Antuna Dohrna osnivača zoologičke postaje u Napulju". Uva- 

 žujući velike zasluge Antuna Dohrna, osnovatelja zoologijske postaje u 

 Napulju obavijestio je upravni odbor kr. sveuč. prof. dra. A. Langhoffera, 

 da je Hrv. prirodoslvno društvo spremno doprinijeti uspomeni velikoga 

 pokojnika po svojim čednim sredstvima, te da je ujedno, pokaže li se 

 potrebnim, spremno poduprijeti i svaku drugu akciju za ovu plemenitu 

 svrhu. 



Po izvještaju u 4. svesku „Glasnika" za g. 1911. izlazi, da je društvo 

 dne 31. prosinca 1911. imalo u svemu 12 začasnih, 2 dopisujuća, 33 ute- 

 meljiteljna i 195 redovnih članova. U godini 1911. pristupila su društvu 

 23 nova člana. A istupila su 3. 



Na koncu ističemo, da su nam svi naši dnevnici na koje smo se 

 obraćali za štampanje društvenih vijesti, s najvećom pripravnošću dolazili 

 u susret, pa im stoga ovdje izričemo najtopliju hvalu. 



U Zagrebu dne 24. veljače 1912. 



Na upit predsjednikov, prima li se tajnikov izvještaj na znanje?, prima 

 skupština ovaj izvještaj jednoglasno na znanje. 



Na to poziva predsjednik društvenog blagajnika g. dra. Marija Ki- 

 seljaka, da izvjesti glavnu skupštinu o blagajničkom poslovanju i stanju 

 blagajne. Blagajnik podnosi slijedeći izvještaj: 



Slavna glavna skupštino! 

 U ovo po godine, što imam čast upravljati blagajnom H. P. D. nije 

 se ništa zbilo, što bih imao osobito istaći. Broj članova je neznatno na- 

 rasao, što se dakako opaža i u svakom drugom društvu, koje se na zdravoj 

 podlozi temelji. Treba samo požaliti, da nekoji od uglednih članova, koji 

 su prigodom zadnjih trzavica istupili iz društva, ne smatraju još nadošlim 

 pravi čas, da se u naše drćštvo povrate. I ove godine je nekolicini 

 članova utrnulo zanimanje za naše društvo, pa su oni svoj istup naja- 

 vili, no broj njihov zaostaje za brojem novo pridošlih članova. Jedno 

 moram konstatirati, da ima naime članova, koji svoj istup ne najave, 

 već prestaju uplaćivanjem članarine, a to se dakako protivi društvenim 

 pravilima. 



